אלארה שהיטלר

אלארה שהיטלר (בגרמנית: Alara Şehitler; נולדה ב-27 בנובמבר 2006) היא כדורגלנית גרמנייה, המשחקת בעמדת הקשרית בבאיירן מינכן מהבונדסליגה לנשים.

 ביוגרפיה 
שהיטלר למדה במכללת סט. יוהאן בלונריד, תיכון קתולי במחוז בלונריד באולנדורף. אימה היא מגרמניה ואביה הוא מטורקיה. שם המשפחה שהיטלר משמעותו "קדוש מעונה". השם נפוץ בטורקיה, אך נדיר מאוד בגרמניה. עקב אסוציאציות לאדולף היטלר, היא הביעה את רצונה ב-2024 לשחק רק תחת שמה הפרטי. באיירן מינכן וההאתחדות הגרמנית תמכו בהחלטתה זו.

 קריירת 
נוער
שהיטלר החלה לשחק כדורגל במדי אאולנדורף ועלתה במעלה שכבות הגיל עד לדרגה הרביעית. בתחילת 2018 עברה לליגות הגבוהות יותר ושיחקה בויינגארטן, לפני שעברה לקבוצת הנוער של ראוונסברג.

בוגרים
באיירן מינכן
ב-13 בפברואר 2023, באיירן מינכן מהבונדסליגה לנשים הודיעה על החתמתה של שהיטלר לחוזה עד ל-30 ביוני 2025. לאחר שהופיעה בשלושה משחקים במדי קבוצת המילואים בבונדסליגה השנייה באוקטובר, היא ערכה את הופעת הבכורה שלה במדי הקבוצה הבוגרת ב-22 באוקטובר 2023, בניצחון החוץ 3-0 על העולה החדשה לבונדסליגה רד בול לייפציג, והחליפה את לינדה דאלמן בדקה ה-86. לאחר מספר הופעות כמחליפה ותקופה בה הייתה חולה בנגיף קורונה, היא ערכה את הופעתה הראשונה בהרכב במשחק הגביע נגד אופנבאך. היא גם כבשה שער בניצחון 6-0 באותו המשחק. שערה הראשון בבונדסליגה היה שער הניצחון במשחק נגד באייר לברקוזן ב-20 באוקטובר 2024, שהסתיים בתוצאה 3-2.

ב-12 במרץ 2025, הודיעה באיירן על הארכת החוזה עם אלארה עד 2027.

קריירה בינלאומית
 נבחרות צעירות 
מ-30 במאי ועד 2 ביוני 2019, שהיטלר שיחקה 4 משחקים במדי התאחדות הכדורגל של וירטמברג במסגרת הגביע הלאומי בדיסבורג. עם ארבעה ניצחונות והפרש שערים של 10:0, היא ניצחה בכל המשחקים וכבשה בראשון והאחרון.

ב-23 באוקטובר 2019, שהיטלר ערכה את הופעת הבכורה שלה במדי נבחרת גרמניה עד גיל 15. משחק הידידות נגד נבחרת הנוער של שווייץ התקיים בביזינגן והגרמניות ניצחו 5-0; שהיטלר עלתה כמחליפה של מארה אלבר במחצית השנייה. יומיים לאחר מכן, אלארה כבשה את השער הראשון בניצחון 3-2 נגד אותה הנבחרת, ובכך הבקיעה את שערה הראשון בנבחרות.

ב-14 בספטמבר 2021, היא ערכה את הופעת הבכורה שלה בנבחרת גרמניה עד גיל 17, ואיתה ניצחה 5-1 במשחק ידידות נגד נבחרת שוודיה. במשחקה השני בקבוצת גיל זו, ב-16 בספטמבר 2021, היא כבשה שער בניצחון 5-0 על נבחרת נורווגיה.

עם ארבעה שערים בשישה משחקים - בשלבי המוקדמות הראשון והשני של אליפות אירופה - היא סייעה לנבחרתה להעפיל לאליפות אירופה לנוער.

אלארה השתתפה ביורו, שנפתח בבוסניה והרצגובינה ב-3 במאי 2022. היא שיחקה בכל 3 משחקי שלב הבתים וכבשה את שער הניצחון בחצי הגמר נגד נבחרת צרפת עד גיל 17, ב-12 במאי בזניצה. הגמר נגד נבחרת ספרד נערך 3 ימים מאוחר יותר בסרייבו. המשחק הסתיים בתוצאה 2-2, והגרמניות ניצחון 3-2 בדו-קרב פנדלים כשאלארה מבקיעה את הבעיטה שלה.

באוקטובר 2022, היא השתתפה במונדיאל הצעירות בהודו. היא שיחקה בכל משחקי שלב הבתים וכבשה במשחק השני והשלישי. לאחר שהנבחרת הפסידה בחצי הגמר נגד ספרד, הנבחרת גם הפסידה במשחק על המקום השלישי נגד ניגריה.

את הופעותיה הראשונות בנבחרת גרמניה עד גיל 19 ערכה במשחקי מוקדמות אליפות אירופה, שנערכו בבלגיה מה-18 ל-30 ביולי 2023, וכן שותפה בחמישה משחקים בטורניר עצמו. הנבחרת הגיעה לגמר בלוון והפסידה 3-2 בפנדלים לנבחרת ספרד.

 נבחרות בוגרות 
בנובמבר 2014, מאמן נבחרת גרמניה כריסטיאן ווק זימן את אלארה לצמד משחקי ידידות נגד שווייץ ואיטליה. היא ערכה את הופעת הבכורה שלה במדי הנבחרת הבוגרת ב-29 בנובמבר בציריך, כשהחליפה את סיוקה ניסקן בדקה ה-63, בניצחון 6-0 על הנבחרת השווייצרית.

כיון ששם משפחתה הוביל לאמירות לא ראויות ולסלוגנים המצביעים על הנאציזם לעיתים רבות, ובייחוד ברשת האינטרנט, שהיטלר הגישה בקשה לאופ"א בתחילת 2025 בניסיון לשנות את השם המודפס על חולצתה לשמה הפרטי בלבד. לאחר האישור מאופ"א, היא תהיה לכדורגלנית הגרמניה הראשונה ששם משפחתה לא יודפס על חולצתה; בנבחרת הגברים כבר היה את קאקאו, שכינויו הודפס על חולצותיו. באיירן מינכן גם החלה להדפיס את השם "אלארה" על החולצות וכן בשאר פרסומים.

 הישגים ותארים 
 באיירן מינכן 
 הבונדסליגה לנשים: 2024

 נבחרת גרמניה 
 יורו הנערות עד גיל 17: 2022

 תארים אישיים 
 מדליית פריץ וולטר; זהב: 2023

 קישורים חיצוניים 

 הערות שוליים 

קטגוריה:כדורגלניות גרמניות
קטגוריה:כדורגלני באיירן מינכן
קטגוריה:כדורגלניות באיירן מינכן
קטגוריה:כדורגלניות נבחרת גרמניה
קטגוריה:גרמניות שנולדו ב-2006